# HTML

Web страницата претставува текстуален документ кој содржи форматирани информации и врски до други документи. Запишувањето на такви информации во текстуален документ се остварува со помош на специјални текстуални низи, наречени тагови (маркери или ознаки). Нивниот формат и значење е определен со HTML (Hyper Text Markup Language) – јазик за форматирање на хипертекст или хипертекстуален маркирачки јазик.

HTML всушност претставува јазик за дефинирање на web документи. Тој ја дефинира синтаксата и му кажува на прелистувачот како да ги прикажува текстот, сликите и останатите содржини во еден документ како интегрирана целина. Исто така ги опишува врските меѓу различни документи и овозможува лесна навигација низ нив.

## Што е HTML?

* HTML e јазик за опишување на web страниците
* HTML е кратенка од Hyper Text Markup Language
* HTML е маркирачки јазик
* Маркирачки јазик е множество од маркирачки ознаки (тагови)
* Ознаките (таговите) ја опишуваат содржината на документот
* HTML документите содржат HTML тагови и обичен текст
* HTML документите уште се викаат и web страници

## HTML документи

HTML документите всушност претставуваат едноставни текстуални датотеки (ASCII) во кои се наоѓа текст надополнет со тагови. Во документите можат да се вметнуваат слики, аудио и видео презентации и линкови – внатрешни и надворешни (кон други документи).

Таговите кои ги користиме во HTML можеме да ги класифицираме во три основни групи:

**1. Тагови што користат мета информација за Вашиот документ.** Мета информацијата, на пример, насловот во почетната секција на Вашиот документ, не влијае не изгледот на документот. Таа се користи од различни Веб алатки, како на пример, машините за пребарување, кои го прегледуваат насловот за да разберат за што станува збор во Вашиот документ.

**2. Тагови што ги форматираат симболите во Вашиот текст.** Овие тагови не прават ништо друго, освен што го менуваат начинот на изглед на Вашиот текст, кога пребарувачот го покажува на екранот.

**3. Тагови за врска.** Овие тагови го поврзуваат корисникот со различни видови информации или со други документи. HTML таговите се клучни зборови (имиња на тагови) сместени во аголни загради (знаци за помало и поголемо), пр:(<html>). HTML таговите обично се во парови, на пример <b> и</b>. Првиот таг во парот се вика почетен таг, а вториот таг е завршен таг. Завршниот таг се пишува како и почетниот со коса црта пред името на тагот. Почетниот и завршниот таг уште се викаат и таг за отворање и таг за затворање.

## Основни правила во HTML

* Повеќето HTML тагови се среќаваат во парови.
* Базичниот HTML изгледа различно на различни пребарувачи. Базичниот HTML не дава големи можности за контролирање на видот на вашиот документ.
* Некои тагови не работат во некои пребарувачи.

## WEB прелистувачи

Намената на web прелистувачите е да ги читаат HTML документите и да ги прикажат како web страници.Прелистувачот не ги прикажува таговите, но ги користи таговите за да ја интерпретира содржината на страницата.

## HTML уредувачи

HTML може да се уредува користејќи професионални уредувачи како што се Adobe Dreamweawer, Microsoft Expression Web или со користење на т.н.CMS (content management systems) како што се Joomla и Wordpress. Овие софтверски алатки овозможуваат креирање на web страници без никакво познавање на HTML, туку со користење на визуелни алатки кои помагаат да се креира страницата без корисникот да го знае и да го види HTML кодот.

Ваквите алатки се познати и по името WYSIWYG (What You See Is What You Get) уредувачи кои овозможуваат распределување на елементите на страницата, и врз основа на форматирањето на текстот во страницата автоматски генерираат HTML датотеки.

За основна работа со HTML може да се користи било кој уредувач на текст. Дури и наједноставниот уредувач Notepad, кој нема можности за форматирање на текстот може да се користи како уредувач во кој ќе го пишуваме HTML кодот и ќе креираме едноставни web страници.

**ВЕБ ХОСТИНГ**

**Веб хостинг (English: Web Hosting) претставува простор алоциран на сервер, кој е прикачен на брза интернет конекција. Просторот е одредуван од страна на хостинг компаниите.**

**ДОМЕН  
  
Домен претставува името кое е карактеристично за секој веб сајт.** **Домените се уникатни и не може да има два исти домени. Возможно е да има две исти имиња со различна наставка (пр. mkhost.org , mkhost.com.mk и слично).**

|  |
| --- |
| **02. Вовед во HTML**  **<meta charset="utf-8" />  - се пишува после <!DOCTYPE html>  (за да се чита текст напишан со македонска поддршка)**  **Пример:**  **<!DOCTYPE html> <html> <body>**  **<h1>**My First Heading**</h1>**  **<p>**My first paragraph**.</p>**  **</body> </html>** |

**My First Heading**

My first paragraph.

**Што е HTML?**

**HyperText Markup Language** (**HTML**) е главниот markup јазик за креирање на web-страници или друг тип на информации, кои може да се прикажат преку web-browser.

Toa е јазик кој е поставен со markup тагови  
Таговите ја опишуваат содржината на документот  
HTML документите исто така се наречени веб страници

**HTML тагови**

HTML таговите се клучни зборови (имиња на ознаки) опкружени со аголни загради како <html>  
HTML таговите нормално одат во пар како на пример <b></b>  
Првиот таг е почетен таг а вториот е краен или завршен таг  
Завршниот таг е напишан исто како почетниот, со коса црта пред името на тагот  
Почетните и завршните тагови исто така се нарекуваат отворени и затворени тагови  
<tagname>content<tagname>  
  
Структурата на HTML јазикот  
**<html>  
<head>  
<title>This is title</title>**

**</head>**

**<body>**

**<h1>**This a heading**.</h1>   
<p>**This is a paragraph**.</p>   
<p>**This is another paragraph**.</p>**

**</body>**

**</html>**

**9.**      **Што значат наставките .htm и .html?**

**Овие две наставки** се однесуваат на **Hypertext Markup Lanfuage фајлови**. Повеќето од web-browser-ите ќе го третираат фајлот со наставка HTM исто како да е фајл со наставка HTML.Всушност, не постои разлика помеѓу овие две наставки. Двете кажуваат дека фајловите .htm и .html содржат HTML.

**10.**  **Различни видови на уредувачи на HTML!**

Постојат повеќе т.н. уредувачи на HTML, односно програми (апликации) со кои се креираат HTML кодови. Една од нив е Sublime Text 2, која ќе ја користиме во текот на наставата.

**ШТО ТРЕБА ДА ЗНАЕШ – ДА ЗАПОМНИШ ОД ОВАА ЛЕКЦИЈА:**

1. Што преставува HTML?
2. Што значи ктаренката HTML?
3. За што се користи јазикот HTML?
4. Што се тоа тагови?
5. Што е тоа почетен таг (start tag), а што е тоа краен таг (end tag)?
6. Која е синтаксата за почетен таг (start tag), а која за краен таг (end tag)?
7. Што се наоѓа помеѓу еден start tag и еден end tag?
8. Што означува <!DOCTYPE html> ?
9. Што значат таговите <html>, <body>, <h1>,  <p> ?
10. Што е тоа HTML елемент?
11. Од што е составена основната HTML Page Structure?
12. Што треба да се напише после <!DOCTYPE html> за да биде видлив текст напишан со македонска поддршка?